‫- סדרה מקורית של NETFLIX -‬
‫- הענק שטבע -‬
‫...נסגרה סופית. הדבר ידוע לנו מזה זמן מה.‬
‫בלילה הקודם היתה סופה גדולה.‬
‫לכן היה כבר מאוחר בבוקר‬ ‫כשתושבי העיירה שמעו לראשונה‬
‫על הגעתו,‬ ‫אחרי שאותר לראשונה על ידי דייגים מקומיים.‬
‫בהיותנו מדענים, עמיתיי ואני זלזלנו,‬ ‫כמובן, בדיווחים הראשונים,‬
‫וחשבנו שהם מוגזמים‬ ‫או שמדובר בתעתועי תאורה.‬
‫אך כאשר יותר ויותר עדי ראייה חזרו מהחוף,‬
‫החלטנו סוף סוף לחקור בעצמנו.‬
‫בוא, סטיבן. אין לנו מספיק זמן כדי לבהות.‬
‫אני כבר בא.‬
‫הנפח שלו הוא בטח שישים טונות לפחות.‬
‫לדעתי, לפחות שמונים.‬ ‫העצמות בטח שוקלות שלושים טונות.‬
‫בשל קנה המידה העצום של תווי פניו,‬
‫לא היה ניתן להעריך את גילו של הענק,‬
‫אך פיו ואפו הקלאסיים‬
‫מרמזים על כך שמדובר בגבר צעיר,‬ ‫שמזגו מתון וצנוע.‬
‫פניו היו אציליות, וניחנו בקסם מורכב,‬
‫שלא עשה צדק עם כוחו הגס של הגוף הענקי.‬
‫גובהו המופלא‬
‫סיפק דוגמה מוחשית יותר לאגונאוט טבוע‬
‫או לאחד מגיבורי "האודיסיאה"‬
‫מאשר הדיוקנאות בגודל אדם רגיל יותר‬ ‫שעלו עד אז בדעתי.‬
‫מה שריתק אותי כל כך היה, בין השאר,‬ ‫קנה המידה העצום שלו, כמובן,‬
‫אך יותר מכול היה זה עצם קיומו.‬
‫גם אם דברים אחרים בחיינו מוטלים בספק,‬
‫הענק היה קיים במובן המוחלט...‬
‫וסיפק הצצה לעולם של אמיתות מוחלטות‬
‫שהצופים שעל החוף היו‬ ‫העתקים עלובים ונטולי שלמות שלהן.‬
‫תסתכלו לשם.‬
‫מי זאת? בואי.‬
‫כמו גומי.‬
‫תעלי.‬ ‫-הוא חלק.‬
‫איך שם למעלה?‬
‫זה מצחיק?‬
‫טדי! חתיכת ממזר, כמעט נפלתי.‬
‫נראית ממש מפוחדת.‬
‫ממרחק, נדמה היה כאילו הוא בסך הכול ישן,‬
‫ועשוי בכל רגע להקיש בעקביו‬
‫ולמחוץ את ההעתקים הזעירים שלו עצמו‬ ‫שהתרוצצו סביבו בהמונים.‬
‫אך עם חלוף הזמן,‬
‫הכישוף הקסום שהענק הטיל החל להתפוגג.‬
‫כדאי שנחזור לעיר. עוד מעט יחשיך.‬
‫כן, את צודקת, כנראה.‬
‫שלושה ימים חלפו לפני שביקרתי שוב בחוף.‬
‫עמיתיי במכון חשו שיש לי עניין מיוחד בענק,‬
‫והפקידו בידיי‬
‫את משימת ההשגחה על הענק.‬
‫לא היה בה שום דבר חולני, שכן, אחרי הכול,‬
‫מבחינתי, הענק היה עדיין בחיים.‬
‫אכן, חי יותר מרבים מהאנשים סביבי.‬
‫לא, הוא לא. הממזר הזה גדול.‬
‫אם הקצבים יתחילו פה,‬ ‫בקרוב נוכל להגיע לעצם הירך.‬
‫ונוכל להתקדם לעבר המותן.‬
‫נצטרך לעבוד שעות נוספות כדי לסיים פה.‬
‫ביום המחרת,‬
‫דחיתי את ביקורי בכוונה‬ ‫לשעות אחר הצהריים המאוחרות,‬
‫בתקווה שאמצא בחוף פחות אנשים.‬
‫הטבילה הארוכה במי הים והתנפחות הרקמות‬
‫העניקו לפניו מראה נערי פחות.‬
‫כעת היה לתווי פניו מראה של בשלות מדושנת,‬
‫שרימז על ההשחתה העתידה לבוא.‬
‫זאת היתה תחילתה של כניעתו‬ ‫למערכת הזמן שאין להתנגד לה,‬
‫שבה מצא את עצמו שאר המין האנושי.‬
‫גם אם הוא נראה דוחה,‬
‫שינוי הצורה המתמיד, החיים שנראים במוות,‬
‫הוא שהעניק לי סוף סוף את האומץ‬ ‫להציב את כף רגלי על גופתו.‬
‫בזכות נקודת ההשקפה החדשה, נעשיתי מודע‬ ‫יותר לייסורים הגופניים האחרונים של הענק.‬
‫הם לא היו מכאיבים פחות‬ ‫כיוון שלא היה מודע אליהם.‬
‫בסופו של דבר, פניו הפכו‬
‫למסכה של תשישות וחוסר ישע.‬
‫הוא היה לכוד באותה מערבולת מעוותת,‬
‫גורל החיים הסופיים של כולנו.‬
‫וסבלו הפך לטרגי עוד יותר בשל הבידוד‬
‫שבו הוא חווה אותו,‬
‫מוטל כספינה נטושה על החוף הריק.‬
‫- הוכחה - מה לעזאזל? -‬
‫הקטיעה היתה רק הראשונה בסדרה של ביזות.‬
‫חלפו יומיים,‬
‫בהן ניסיתי להתגבר על חוסר הרצון‬
‫לחזות בסופה של אשליה נהדרת זו.‬
‫חרף גודלו העצום,‬
‫בשל העלבונות שספג גופו של הענק,‬ ‫הוא נראה לי אנושי יותר.‬
‫פגיע יותר.‬
‫אך החולשה שחררה שיטפון פתאומי‬ ‫של טינה מודחקת,‬
‫ועודדה את השחתת הענק‬ ‫בידי היצורים הזעירים שסביבו.‬
‫כשביקרתי בחוף ביום המחרת,‬
‫גיליתי, בתחושת הקלה כמעט, שהראש הוסר.‬
‫חלפו מספר שבועות עד שנסעתי שוב לחוף.‬
‫עד אז, כל דמיון בין הענק‬ ‫לבין בני האדם כבר נעלם.‬
‫ערב טוב, חבר.‬
‫ועם אובדנם‬ ‫של עקבות האישיות האחרונים שנותרו‬
‫ושדבקו בדמות ללא לאות,‬
‫עניינם של הצופים פג, לבסוף.‬
‫כעבור כמה חודשים,‬ ‫כשהגעתו של הענק כבר נשכחה על ידי כול,‬
‫חלקים שונים של גופו החלו‬ ‫להופיע ברחבי העיירה.‬
‫רוב השרידים היו עצמות.‬
‫- בלארד קצבות -‬
‫השברים האדירים שמנותקים מן הגוף‬ ‫מיטיבים לשאת‬
‫את מהות הודו של הענק‬
‫יותר מזיכרונותיי האחרונים של גפיו הנפוחים.‬
‫אין לי ספק שאם אחפש בפאבים בעיירה,‬
‫במלונותיה ובמסעדותיה, אמצא גם‬ ‫את אפו החנוט או את אוזניו של הענק‬
‫תלויים על קירות וקמינים.‬
‫כרטיסים! בואו לקנות!‬
‫- עולם הפלאות -‬
‫תעופו מפה! אם אתם רוצים לראות, תשלמו.‬
‫בכל הנוגע לאיבר המין הענקי,‬
‫הוא מסיים את ימיו‬ ‫במוזיאון המוזרויות בקרקס קטן‬
‫שנודד הלוך ושוב לאורך החוף הצפון מערבי.‬
‫האיבר הענקי,‬
‫מהמם בקנה המידה שלו ובעבר גם באונו,‬
‫תופס אוהל שלם בעצמו,‬
‫אם כי, למרבה הצער,‬ ‫הוא מתויג בשוגג כשייך ללווייתן.‬
‫גם אלה שבאו וראו את הענק אחרי הסערה,‬ ‫זוכרים אותו כעת,‬
‫אם בכלל, כמפלצת ים גדולה ותו לא.‬
‫אך עבורי הענק עדיין חי.‬
‫אני חולם על תחייתו לא פעם.‬
‫ענק צועד ברחובות העיר,‬
‫ואוסף את שרידיו בדרכו בחזרה לים.‬
‫תרגום כתוביות: ברונק פרלמוטר‬